ai4bharat/Pralekha huggingface dataset:
आरोग्य आणि कुटुंब कल्याण मंत्रालय
41 व्या भारत आंतरराष्ट्रीय व्यापार मेळावा 2022 मध्ये आरोग्य मंत्रालयाने सार्वजनिक संपर्क आणि प्रसारासाठी दिलेल्या उत्कृष्ट योगदानासाठीचा पुरस्कार पटकावला
या शिबिरांमधून 37,000 हून अधिक चाचण्या, समुपदेशन आणि प्रशिक्षणाचे आयोजन
प्रगती मैदानावर आयोजित 41व्या भारत आंतरराष्ट्रीय व्यापार मेळाव्यात आरोग्य आणि कुटुंब कल्याण मंत्रालयाच्या पॅव्हेलियनला  "सार्वजनिक संपर्क आणि प्रसारासाठीच्या उत्कृष्ट योगदानासाठी" काल गौरवण्यात आले. 14 नोव्हेंबर 2022 पासून सुरू झालेल्या पंधरवड्यामध्ये दररोज मोठ्या संख्येने येणा-या व्यापार मेळाव्यात हेल्थ पॅव्हेलियन सर्वात लोकप्रिय पॅव्हेलियन पैकी एक होता.
हेल्थ पॅव्हेलियन हा विविध चाचण्यांचे केंद्र होते, विविध सार्वजनिक आरोग्य समस्यांवर समुपदेशन करणे, तसेच तज्ञांद्वारे जीवनरक्षक कौशल्ये प्रदान करणे आदी सेवा मुख्य ठिकाणी असलेल्या आणि प्रगती मैदानावर तीन बाजूला असलेल्या या शिबिरांमधून देण्यात आल्या. या पॅव्हेलियनमध्ये तब्बल 37,887 चाचण्या, विविध तपासण्या, समुपदेशन आणि प्रशिक्षण देण्यात आले.
आरोग्य आणि कुटुंब कल्याण मंत्रालयाच्या या पॅव्हेलियनने यशस्वीरित्या प्रेक्षकांना आकर्षित केले आणि क्षयरोग, तंबाखू सेवन टाळणे, संसर्गजन्य आणि असंसर्गजन्य रोगांवर प्रश्नमंजुषा स्पर्धा आयोजित करून माहिती प्रसारित केली. दैनंदिन नुक्कड नाटकांमधून क्षयरोगापासून बचाव, एचआयव्ही/एड्स बद्दल जागरूकता आणि त्याविषयक गैरसमज दूर करणे, क्षयरोगाच्या चाचणी आणि उपचारांसाठी सरकारच्या विविध योजनांचा लाभ कसा मिळवावा, आणि भेटी देणाऱ्या अभ्यागतांना अवयव दानासाठी प्रेरित करणे अशा अनेक विषयांवर उपस्थितांना मार्गदर्शन केले. पॅव्हेलियनमध्ये जादूच्या खेळाचे आयोजन करण्यात आले होते आणि शाळेत जाणाऱ्या मुलांसाठी प्रदुषण, सकस आहार, निरोगी जीवनशैली इ. यांसारख्या नव्याने निर्माण झालेल्या समस्यांवर जागरूकता आणण्यासाठी रेखाचित्र आणि प्रश्नमंजुषा आयोजित केल्या होत्या.
या पुरस्कार विजेत्या पॅव्हेलियनचे एक ठळक वैशिष्ट्य म्हणजे तज्ञ, प्रख्यात डॉक्टर आणि इतर प्रतिष्ठित व्यक्तींसोबतचे "थेट आणि मार्गदर्शक संभाषण". यामधून त्यांनी वायू प्रदूषण आणि त्याचा आरोग्यावर होणारा परिणाम, निरोगी जीवनशैली अंगीकारणे, अवयव दान, आरोग्य सेवा प्रणालीमध्ये परिचारिकांची भूमिका, उपशामक काळजी, असंसर्गजन्य रोग, रोबोटिक्स शस्त्रक्रिया आणि त्याचे फायदे, कुष्ठरोग आणि दंतचिकित्सा आदी मुद्द्यांवर त्यांचे दृष्टिकोन मांडले.
पद्मश्री आणि खेलरत्न पुरस्कार विजेती डॉ. दीपा मलिक यांनी मंडपाला भेट दिली आणि निक्षय मित्र म्हणून सहकार्य करण्याचा मनोदय व्यक्त केला.
माहिती आणि प्रसारण मंत्रालय
"मन की बात" ने भारताची समृद्ध संस्कृती आणि परंपरेप्रति सामान्य माणसाची रुची पुनरुज्जीवित केली
‘मन की बात @100’ वरील राष्ट्रीय परिषदेत ‘विरासत का उत्थान’ या विषयावर दुसरे सत्र आयोजित करण्यात आले
पंतप्रधान मोदी यांनी लोकांच्या दैनंदिन समस्यांचा सखोल विचार करून संस्कृती, परंपरा, लोककला आणि पर्यावरणाबद्दलची आवड पुनरुज्जीवित केली
"मन की बात" या अत्यंत लोकप्रिय मासिक रेडिओ कार्यक्रमातले पंतप्रधान नरेंद्र मोदी यांचे संबोधन आणि त्यांनी लोकांशी साधलेला संवाद यामुळे भारताची समृद्ध संस्कृती आणि परंपरेप्रति सामान्य माणसाची रुची पुनरुज्जीवित झाली आहे. नवी दिल्ली येथे आज दिवसभर चाललेल्या “मन की बात @100” वरील राष्ट्रीय परिषदेत ‘विरासत का उत्थान’  या विषयावरील दुसऱ्या सत्रात सहभागी झालेल्या पॅनेल सदस्यांनी सांगितले की, पंतप्रधान मोदींच्या या उपक्रमाने तळागाळातील लोकांना ओळख मिळवून दिली आहे.
भारतातील सर्वात आवडते कथाकार आणि बिग एफएमच्या “यादों का इडियट बॉक्स” शोचे निवेदक निलेश मिश्रा म्हणाले, “‘मन की बात’ हा एक असाधारण उपक्रम आहे जो आपल्याला पुन्हा आपल्या मुळांकडे घेऊन जातो,”
‘सेव्ह द स्पॅरो’ मोहीम राबवणारे पर्यावरणवादी जगत किंखाबवाला म्हणाले की, आपण विकासाकडे दुर्लक्ष करू शकत नाही, आपल्याला अर्थव्यवस्था आणि पर्यावरण या दोन्ही गोष्टींना बरोबर घेऊन जावे लागेल. "जेव्हा 2017 मध्ये पंतप्रधान मोदींनी सेव्ह द स्पॅरो मोहिमेचा आपल्या कार्यक्रमात उल्लेख केला, तेव्हा आमच्या कामाबद्दल जागरुकता वाढली आणि अगदी अमेरिका आणि इतर देशांतील पर्यावरण कार्यकर्तेही त्यात सहभागी झाले," असे ते म्हणाले.
तीन वेळा ग्रॅमी पुरस्कार विजेते संगीतकार आणि पर्यावरणवादी रिकी केज म्हणाले, पंतप्रधान मोदी यांनी या वर्षी जानेवारीमध्ये ‘मन की बात’ मध्ये आदिवासी संगीतकारांचा उल्लेख केला होता, ज्यांना पद्म पुरस्काराने सन्मानित करण्यात आले होते, आणि पुढच्या भागात, पंतप्रधान मोदींनी सुरसिंगार वादक जॉयदीप मुखर्जी आणि मँडोलिन वादक उप्पलापू श्रीनिवास या कलाकारांचा उल्लेख केला, पंतप्रधान म्हणाले, "या वाद्यांनी नवीन प्राण फुंकले आहेत." "मन की बात' द्वारे पंतप्रधानांनी भारतात जन्मलेल्या लोकसंगीताच्या प्रकारांना मुख्य प्रवाहात आणले," असे ते म्हणाले.
पत्रकार आणि दूरचित्रवाणीवरील वृत्तनिवेदिका पल्की शर्मा म्हणाल्या की, महासत्ता बनण्यासाठी संस्कृतीकडे चलन म्हणून पाहावे लागेल.
सर्पमित्रांची भूमी म्हणून जग भारताबद्दल अजूनही संकुचित दृष्टीकोन बाळगतो, याबाबत खेद व्यक्त करत त्या म्हणाल्या, आपली समृद्ध संस्कृती आणि स्मारकांबद्दल अधिक बोलत असताना आपण तंत्रज्ञान आणि अवकाश संशोधनातील आपल्या उदयोन्मुख यशावरही लक्ष केंद्रित करायला हवे.
आरजे सिद्धार्थ कन्नन, जे सिड_के म्हणून प्रसिद्ध आहेत, ते म्हणाले, ‘मन की बात’द्वारे पंतप्रधान मोदींनी देशवासीयांशी मित्र आणि मोठ्या भावाप्रमाणे बोलत रेडिओची ताकद सिद्ध केली आहे. ऑस्करमध्ये भारतीय संगीताला अलीकडे मिळालेल्या यशाचा संदर्भ देताना, सिड_के म्हणाले, “भारताला भारताची कथा ऐकायची आहे.”
सत्राचा समारोप करताना निलेश मिश्रा म्हणाले की, पंतप्रधान मोदी यांनी भरड धान्यांप्रति रुची पुनरुज्जीवित केली. “भरड धान्यांकडे आपण अनेक वर्षे दुर्लक्ष केले. जेव्हा पाश्चिमात्य देशांनी त्याला सुपर फूड म्हटले , तेव्हा आपल्या भरड धान्यांबद्दलच्या प्रेमाला उमाळे आले. ” असे ते म्हणाले.
ऊर्जा मंत्रालय
कोविड-19 विरुद्धच्या लढाईत पीएफसी उत्तराखंड सरकारला पुरवणार पीपीई किट्स आणि रुग्णवाहिका
नवी दिल्ली, 30 मे 2020
कोविड-19 विरुद्धच्या लढाईत अजून एक महत्वपूर्ण पाऊल उचलत केंद्रीय ऊर्जा मंत्रालया अंतर्गत कार्यरत केंद्रीय सार्वजनिक उद्यम आणि देशाची अग्रणी एनबीएफसी पॉवर फायनान्स कॉर्पोरेशन लिमिटेड  उत्तराखंड सरकारला 1.23 कोटी रुपयांचे आर्थिक सहाय्य पुरवण्यासाठी पुढे सरसावली आहे.
या निधीचा उपयोग आघाडीच्या कर्मचाऱ्यांसाठी 500 पीपीई किट्स आणि उत्तराखंड सरकारच्या आरोग्य विभागासाठी 6 सुसज्ज रुग्णवाहिका खरेदी करण्यासाठी केला जाईल.
इतकेच नव्हे तर पीएफसीच्या सीएसआर  उपक्रमांतर्गत कोविड-19 चा प्रसार रोखण्यासाठी उत्तराखंडच्या लढाईत या राज्याला आवश्यक सहकार्य केले जाईल.S.Thakur/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
|
आरोग्य आणि कुटुंब कल्याण मंत्रालय
|
एबी-पीएमजेएवाय योजनेत संभाव्य घोटाळ्यांच्या तपासणीसाठी कृत्रिम बुद्धिमत्तेचा वापर
नवी दिल्ली, 8 ऑगस्ट 2023
आयुष्मान भारत-पंतप्रधान जन आरोग्य योजनेअंतर्गत  होऊ शकणारे संशयास्पद व्यवहार/ घोटाळ्यांच्या शक्यता तपासण्यासाठी केंद्र सरकार कृत्रिम बुद्धीमत्ता  तसेच मशीन लर्निंग या तंत्रज्ञानांचा वापर करत आहे. सदर योजनेच्या अंमलबजावणीदरम्यान आरोग्यसुविधांच्या बाबतीत होणाऱ्या फसवणुकीला आळा घालणे , त्यांचा शोध तसेच प्रतिबंध यासाठी या तंत्रज्ञानांचा वापर केला जात असून पात्र लाभार्थ्यांना योग्य उपचार मिळण्याची खात्री बाळगण्यासाठी त्यांची मोठी मदत होत आहे. एआय/एमएल चा वापर करून फसवणूकविरोधी उपाययोजनांची आखणी तसेच त्यांचा वापर यासाठी तंत्रज्ञान क्षेत्रातील भागीदारांना नियुक्त करण्यात आले आहे.
दिनांक 1 ऑगस्ट 2023 रोजी प्राप्त माहितीनुसार, या योजनेअंतर्गत एकूण 24.33 कोटी आयुष्मान भारत कार्डांचे वितरण करण्यात आले आहे. महाराष्ट्र राज्यात आतापर्यंत 97,76,594 आयुष्मान भारत कार्डे जारी करण्यात आली आहेत. या योजनेतून जारी करण्यात आलेल्या एकूण आयुष्मान भारत कार्डांचा राज्य/ केंद्रशासित प्रदेश निहाय तपशील पुढीलप्रमाणे आहे:
एबी-पीएमजेएवाय योजनेअंतर्गत जारी करण्यात आलेल्या आयुष्मान भारत कार्डांचा राज्य/ केंद्रशासित प्रदेश निहाय तपशील
|
|
State/UT
|
|
Number of Ayushman cards created
|
|
Andaman and Nicobar Islands
|
|
40,874
|
|
Andhra Pradesh
|
|
1,31,06,252
|
|
Arunachal Pradesh
|
|
93,301
|
|
Assam
|
|
1,60,63,937
|
|
Bihar
|
|
80,09,790
|
|
Chandigarh
|
|
1,57,731
|
|
Chhattisgarh
|
|
2,00,41,832
|
|
Dadra and Nagar Haveli & Daman and Diu
|
|
4,31,331
|
|
Goa
|
|
28,431
|
|
Gujarat
|
|
1,76,63,786
|
|
Haryana
|
|
85,23,559
|
|
Himachal Pradesh
|
|
11,35,675
|
|
Jammu And Kashmir
|
|
82,64,239
|
|
Jharkhand
|
|
1,12,41,377
|
|
Karnataka
|
|
1,41,95,295
|
|
Kerala
|
|
72,48,633
|
|
Ladakh
|
|
1,34,515
|
|
Lakshadweep
|
|
26,190
|
|
Madhya Pradesh
|
|
3,62,18,679
|
|
Maharashtra
|
|
97,76,594
|
|
Manipur
|
|
4,89,373
|
|
Meghalaya
|
|
18,19,920
|
|
Mizoram
|
|
4,38,471
|
|
Nagaland
|
|
6,00,519
|
|
Puducherry
|
|
4,21,796
|
|
Punjab
|
|
78,60,437
|
|
Rajasthan
|
|
1,09,49,199
|
|
Sikkim
|
|
54,875
|
|
Tamil Nadu
|
|
45,40,231
|
|
Telangana
|
|
72,36,809
|
|
Tripura
|
|
13,34,680
|
|
Uttar Pradesh
|
|
3,00,14,691
|
|
Uttarakhand
|
|
51,51,774
|
|
Total
|
|
24,33,14,796
टीप: दिल्ली, ओदिशा आणि पश्चिम बंगाल ही राज्ये/केंद्रशासित प्रदेश एबी-पीएमजेएवाय योजनेची अंमलबजावणी करत नाहीत.
केंद्रीय आरोग्य आणि कुटुंब कल्याण राज्यमंत्री प्रा.एस.पी.बघेल यांनी आज राज्यसभेत लिखित उत्तराद्वारे ही माहिती दिली.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
अर्थ मंत्रालय
जम्मू-काश्मीर मधल्या दहशतवाद्यांना अर्थसहाय्य करणाऱ्यांविरुद्ध आयकर विभागाची कारवाई
नवी दिल्ली, 27 फेब्रुवारी 2019
आयकर विभागाने जम्मू-काश्मीर मधल्या दहशतवाद्यांना अर्थसहाय्य करणाऱ्यांविरुद्ध कारवाई केली आहे. कथित देशविरोधी कारवायांमध्ये सामील झालेला एका संस्थेचा प्रमुख आणि त्याच्या सहकाऱ्यांविरुद्ध आयकर विभागाने काल कारवाई केली. जम्मूसह नवी दिल्लीत एकूण 7 ठिकाणी तपास मोहीम हाती घेण्यात आली. या तपासात हॉटेल, खाणी आदी व्यवसायातील मोठ्या प्रमाणावरील बेहिशेबी आर्थिक देवघेवीचे पुरावे हाती लागले आहेत. 3 हार्ड डिस्कही तपास पथकाच्या हाती लागल्या आहेत.
N.Sapre/J.Patankar/D. Rane
(Visitor Counter : 43
राष्ट्रपती कार्यालय
होळीनिमित्त राष्ट्रपतींच्या शुभेच्छा
नवी दिल्ली, 27 मार्च 2021
राष्ट्रपती राम नाथ कोविंद यांनी होळीच्या पूर्वसंध्येला पाठवलेल्या आपल्या संदेशात म्हटले आहे: -
“होळीच्या शुभप्रसंगी मी देशातील आणि परदेशातील सर्व नागरिकांना शुभेच्छा देतो.
रंगांचा उत्सव होळी हा वसंत ऋतूचा एक प्रमुख सण देखील आहे. हा सामाजिक समरसतेचा सण आहे जो लोकांच्या जीवनात आनंद, समाधान आणि आशा घेऊन येतो. तो आपल्याला सामाजिक एकात्मता आणि बंधुत्वाचा संदेश देतो. त्याचबरोबर तो लोकांना मैत्री, ऐक्य आणि समरसतेच्या पायावर बांधलेला नवा भारत घडवण्यासाठी एकत्र येण्यास प्रेरित करतो.
हा उत्साहाचा सण आपल्या सांस्कृतिक विविधतेचा अविभाज्य भाग असलेल्या राष्ट्रवादाची भावना आणखी मजबूत करो."S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 70
वाणिज्य आणि उदयोग मंत्रालय
लहान कांद्याच्या निर्यातीचा 2013 पासून 487 टक्के वाढीसह आतापर्यंतचा उच्चांक
2013 पासून अननस निर्यातीमध्ये शंभर टक्के वृद्धी
भारतीय व्यापारी मालाची निर्यात जानेवारी 2022 मध्ये अंदाजे 336 अब्ज डॉलर्सपर्यंत
निर्यातवाढीचा वेग वाढविण्यासाठी सरकारकडून अनेक नावीन्यपूर्ण उपक्रम
नवी दिल्ली, 14 फेब्रुवारी 2022
भारतातून निर्यात होणाऱ्या लहान आकाराच्या कांद्याच्या निर्यातीमध्ये 2013 पासून सातत्याने वाढ होत असून आत्तापर्यंत 487 टक्के वाढ नोंदवली गेली आहे. एप्रिल ते डिसेंबर 2013 मध्ये दोन दक्षलक्ष डॉलर्स असलेली निर्यात एप्रिल ते डिसेंबर 2021 या काळामध्ये 11.6 दशलक्ष डॉलर्स झाली.
एप्रिल - डिसेंबर 2021 दरम्यान श्रीलंका , मलेशिया , थायलंड , यूएई  आणि सिंगापूर  या देशांना प्रामुख्याने निर्यात करण्यात आली.
भारताने एप्रिल- डिसेंबर 2013 या काळामध्ये 1.63 दशलक्ष डॉलर्सच्या अननसाची निर्यात केली. यामध्ये 100 टक्के वाढ होऊन 3.26 दशलक्ष डॉलर्सची झाली आहे.
भारताने प्रामुख्याने यूएई , नेपाळ ,कतार , मालदीव , आणि अमेरिका ,या देशांना एप्रिल-डिसेंबर 2021 या काळामध्ये अननसाची निर्यात केली.
भारताच्या निर्यातीमध्ये सातत्याने वाढ होत आहे. जानेवारी 2022 मध्ये भारताच्या व्यापारी मालाच्या निर्यातीमध्ये 23.69 टक्के वाढ झाली असून ती आता 34.06 अब्ज डॉलर्स झाली आहे. गेल्यावर्षी- जानेवारी 2021मध्ये भारताची निर्यात 27.54 अब्ज डॉलर्स होती. तर जानेवारी 2020 मध्ये देशाच्या निर्यातीमध्ये विक्रमी म्हणजे 31.75 टक्के वाढ नोंदवली असून ती 25.85 अब्ज डॉलर्सपेक्षा जास्त झाली.
2021-22 मध्ये भारताची व्यापारी निर्यात 46.53 टक्के वाढून 335.44 अब्ज डॉलर्सच्या पुढे गेली आहे. 2020-21 मध्ये देशाची निर्यात 228.9 अब्ज डॉलर्स झाली होती. तर 2019-20 मध्ये 264. 13 अब्ज डॉलर्सची निर्यात झाली. ही वाढ 27 टक्क्यांपेक्षा जास्त आहे.
निर्यातीला चालना देण्यासाठी सरकारकडून अनेक पावले उचलण्यात येत आहेत. विशेषतः महामारीच्या काळामध्ये निर्यात क्षेत्राला भेडसावणा-या समस्या, अडचणी दूर करण्यासाठी निर्यात देखरेख व्यवस्था निर्माण करण्यात आली.
सरकारने अनावश्यक आणि कालबाह्य नियम दूर करण्यासाठी वाणिज्य विभागाच्या अंतर्गत अनेक कायद्यांचे पुनरावलोकन करण्यात येत आहे.
काळाशी सुसंगत नियम, कायदे बनविताना कोणत्याही प्रकारचे अनुचित प्रकार होवू नयेत आणि अनुपालनाचे ओझे कमी व्हावे तसेच निर्यात व्यवसाय करणे सुलभ व्हावे, यासाठी अनेक उपक्रम राबविण्यात येत आहेत.
निर्यातदाराभिमुख योजनांच्या माध्यमातून निर्यात व्यापाराला अधिक पाठबळ देण्यात येत आहे.
निर्यातदारांना परवाना देण्यासाठी तसेच त्यांच्या तक्रारींचे निराकरण करण्यासाठी माहिती आणि तंत्रज्ञानाच्या आधारे एक स्वतंत्र व्यासपीठ कार्यरत करण्यात आले
S.Patil/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
राष्ट्रपती कार्यालय
नवी दिल्लीतल्या एम्स रुग्णालयात राष्ट्रपतींच्या हृदयावर शस्त्रक्रिया 
नवी दिल्ली, 30 मार्च 2021
राष्ट्रपती राम नाथ कोविंद यांच्यावर आज सकाळी नवी दिल्लीतल्या एम्स रुग्णालयात बायपास हृदय शस्त्रक्रिया करण्यात आली.
शस्त्रक्रिया यशस्वी झाली असून त्यांची प्रकृती स्थिर आहे. वरिष्ठ डॉक्टरांचे पथक राष्ट्रपतींच्या प्रकृतीची देखभाल करत आहे.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
गृह आणि शहरी व्यवहार मंत्रालय
जगातील सर्वात मोठ्या आठव्या शहरी स्वच्छता सर्वेक्षणाला सुरूवात
नवी दिल्ली, 27 जून 2023
जगातील सर्वात मोठ्या आठव्या शहरी स्वच्छता सर्वेक्षण, स्वच्छ सर्वेक्षण 2023 – माझे शहर, माझी ओळख याची तयारी पूर्ण झाली आहे. गृहनिर्माण आणि शहरी व्यवहार मंत्रालयाने  स्वच्छ सर्वेक्षण  2023 साठी प्रत्यक्ष मूल्यांकनाची सुरुवात केली आहे. स्वच्छ सर्वेक्षण 2023 अंतर्गत, 1 जुलै 2023 पासून अंदाजे 3,000 निरिक्षक मूल्यांकन करायला सुरुवात करतील. ते 4500+ शहरांच्या कामगिरीचा 46 निकषांवर अभ्यास करतील. हे मूल्यांकन महिनाभरात पूर्ण होणे अपेक्षित आहे. स्वच्छ सर्वेक्षण 2023 चॅम्पियन कचऱ्यापासून संपत्ती हे कचऱ्यावर प्रक्रिया तसेच वैज्ञानिक व्यवस्थापनासाठी तयार केले आहे. याची सुरुवात 24 मे 2022 रोजी झाली होती.
स्वच्छ सर्वेक्षण 2023 साठी नवीन तिसऱ्या तिमाहीला या वर्षी प्रारंभ झाला. राज्ये/शहरांनी यासाठीची आपली तयारी वाढवून ते सर्वेक्षणासाठी सज्ज झाले. देशभरातील गेल्या दोन महिन्यांतील तीव्र उष्णतेचा कालावधी टाळून, आता 1 जुलै 2023 पासून चौथ्या तिमाहीची सुरुवात होत आहे.
स्वच्छ सर्वेक्षण 2023 च्या चौथ्या आणि अंतिम तिमाहीच्या मूल्यांकनाचा शुभारंभ MoHUA सचिव मनोज जोशी यांनी आज दूरदृश्य प्रणालीच्या माध्यमातून केला. “स्वच्छ सर्वेक्षणाची मागील 7 वर्षे स्वच्छ भारत अभियानाचे वैशिष्ट्य राहिले आहे. ते यावर्षीही कायम ठेवायचे आहे. आम्ही लहान आणि मध्यम आकाराच्या शहरांसाठी ते सुलभ आणि उपयुक्त बनवण्यासाठी प्रयत्न करत आहोत. जेणेकरून स्वच्छ सर्वेक्षण हे स्वच्छता सुधारण्यासाठी एक व्यवस्थापन साधन म्हणून चालू राहील असे ते म्हणाले. मॅनहोलचे मशीन होलमध्ये रूपांतर करण्यावर भर देत, सफाईमित्र सुरक्षाचे महत्त्व त्यांनी अधोरेखित केले. कचरा प्रक्रियेवर बोलताना त्यांनी कचरा निर्माण होतो तिथेच त्याचे विलगीकरण करण्याच्या गरजेवर भर दिला. सर्वेक्षणामुळे स्वच्छतेच्या बाबतीत शहरे अधिक चांगले होण्यासाठी प्रेरित होतील अशी आशा त्यांनी व्यक्त केली.
घरोघरी कचरा गोळा करणे, शून्य कचरा कार्यक्रम, दिव्यांगांसाठी अनुकूल शौचालये, सुधारित प्लास्टिक कचरा व्यवस्थापन आणि घरांमागील नाले स्वच्छ करणे या बाबींवर स्वच्छ सर्वेक्षण 2023 च्या निकषांमधे लक्ष केंद्रित केले आहे. यावर्षी त्यात गुणही वाढवले आहेत.
स्वच्छ सर्वेक्षणाने शहरांंमधे बदल आणि परिवर्तनाचे मार्ग खुले केले आहेत. आता हे एक प्रेरक साधन बनले असून राज्ये/शहरांसाठी अभिमानाची बाब म्हणून ओळखले जात आहे. कचरामुक्त शहरे निर्माण करण्याच्या उद्देशाने, बदल घडवून आणण्याची हीच वेळ आहे.S.Tupe/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 219.55 कोटी लसींच्या मात्रा  देण्यात आल्या आहेत.
गेल्या 24 तासांत 2,10,617
लसींच्या मात्रा देण्यात आल्या.
भारतातील उपचाराधीन रुग्णांची संख्या सध्या 23,432
सध्याची सक्रीय कोविड रुग्ण संख्या 0.05%
रुग्ण बरे होण्याचा सध्याचा दर 98.76%
गेल्या 24 तासांत 2,601 रूग्ण कोविडमुक्त झाले असून बरे झालेल्या एकूण रूग्णांची संख्या 4,40,90,349 इतकी झाली आहे.
गेल्या 24 तासांत 1,194 नवीन रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 90 कोटी चाचण्या करण्यात आल्या आहेत; गेल्या 24 तासांत 1,69,290 चाचण्या करण्यात आल्या आहेत.
संरक्षण मंत्रालय
राष्ट्रपती सन्मान आणि ध्वज तसेच भारतीय नौदलाच्या नव्या रचनेतल्या बोधचिन्हाचे अनावरण
नवी दिल्ली, 5 डिसेंबर 2022
भारतीय नौदलासाठीचे राष्ट्रपती सन्मान तसेच राष्ट्रपती ध्वज आणि भारतीय नौदलाचे बोधचिन्ह यांच्या नव्या रचनेला राष्ट्रपती द्रौपदी मुर्मू यांनी मान्यता दिली आहे. काल 4 डिसेंबर 2022 रोजी विशाखापट्टणम येथे या नव्या रचनांचे अनावरण करण्यात आले.
वसाहतवादाच्या प्रभावाखालील भूतकाळातून बाहेर पडण्याच्या उद्देशाने सध्याच्या राष्ट्रीय अस्मिता जागृतीच्या काळाला अनुसरून नौदलाने आपल्या इतिहासापासून प्रेरणा घेत पूर्वीच्या राष्ट्रपती ध्वजाच्या रचनाचित्रात सुधारणा करून नव्या रचनेचा स्वीकार केला आहे. पूर्वीच्या चिन्हातील सफेद चिन्हावरील लाल उभ्या-आडव्या रेषांच्या जागी दुहेरी सोनेरी काठांनी बांधलेल्या निळ्या अष्टकोनाच्या आतल्या भागात सर्वात वरती राष्ट्रीय चिन्हाच्या पायाशी नांगराची ठळक आकृती आहे. नांगराच्या वरच्या आडव्या मुख्य पट्टीवर ‘सत्यमेव जयते’ हे आपले देवनागरी लिपीतील राष्ट्रीय घोषवाक्य कोरलेले आहे. तसेच या ध्वजाच्या सर्वात वरच्या डाव्या कोपऱ्यात भारतीय राष्ट्रध्वज तसाच ठेवण्यात आला आहे.
भारतीय नौदलासाठीचे राष्ट्रपती सन्मान आणि ध्वजाचे पूर्वीचे रचनाचित्र 06 सप्टेंबर 2017 रोजी निश्चित करण्यात आले होते.
भारतीय नौदलाने 02 सप्टेंबर 2022 रोजी नौदलाचे नवे बोधचिन्ह तसेच राष्ट्रपती सन्मान आणि ध्वजाचा स्वीकार केला. राष्ट्रपती ध्वजाच्या नव्या रचनेत तीन मुख्य घटकांचा समावेश आहे – सर्वात वरती डाव्या कोपऱ्यात भारतीय राष्ट्रध्वज, त्याच्या रांगेत उजवीकडे झळकणाऱ्या भागात, सोनेरी रंगात ‘सत्यमेव जयते’ हे बोधवाक्य कोरलेले राष्ट्रीय चिन्ह आणि त्याच्या खाली नेव्ही ब्लू रंगातील नौदलाचे नवे अष्टकोनी बोधचिन्ह. सोनेरी राष्ट्रीय चिन्ह म्हणजे, सामर्थ्य, धैर्य, विश्वास आणि अभिमान यांचे प्रतिक आहे तर छत्रपती शिवाजी महाराजांच्या अष्टकोनी राजमुद्रेपासून प्रेरणा घेऊन नेव्ही ब्लू रंगातील नौदलाचे नवे अष्टकोनी बोधचिन्ह तयार करण्यात आले आहे. भारतीय नौदलाची अष्टपैलू कामगिरी लक्षात घेऊन चार मुख्य आणि चार उपदिशांचे प्रतिक म्हणून हा अष्टकोनी आकार निश्चित करण्यात आला आहे. राष्ट्रपती ध्वजाचे नवे रचनाचित्र भारताच्या वैभवशाली सागरी वारशाला अधोरेखित करते तसेच सामर्थ्यवान, धाडसी, आत्मविश्वासाने परिपूर्ण तसेच अभिमानास्पद भारतीय नौदलाचे देखील प्रतिनिधित्व करते.
नौदल दिनानिमित्त 04 डिसेंबर 2022 पासून भारतीय नौदलाचे सुधारित बोधचिन्ह वापरात लागू झाले आहे.
नौदलाच्या नव्या बोधचिन्हात राष्ट्रीय चिन्हाखालील पारंपरिक नाविक नांगराच्या खाली ‘शं नो वरुणा:’ हे बोधवाक्य कोरण्यात आले आहे. वेदांतील या वाक्याचा अर्थ ‘समुद्र देवता आमच्यावर पवित्र आशीर्वादाचा वर्षाव करो’ असा होतो.
भारतीय नौदलाच्या बोधचिन्हासह भारतीय नौदल कमांडच्या मुख्यालयाच्या बोधचिन्हात करण्यात आलेल्या किरकोळ सुधारणांना देखील राष्ट्रपती मुर्मू यांनी मंजुरी दिली आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 254
आदिवासी विकास मंत्रालय
ट्राइब्ज इंडिया: आगामी रक्षाबंधन उत्सवासाठी आणि इतर गरजेच्या भेटवस्तू एकाच ठिकाणी उपलब्ध होणारे ठिकाण
ट्राइब्ज इंडिया  हे तुमच्या कुटुंबियांना आणि मित्रपरिवाराला द्यायच्या भेटवस्तू एकाच ठिकाणी उपलब्ध करून देणारे आदर्श ठिकाण आहे . ट्राइब्ज इंडिया इथे आदिवासी उत्पादनांच्या आकर्षक आणि विस्तृत श्रेणीत उत्कृष्ट हस्तकलेच्या तसेच धातूच्या वस्तू, वस्त्रे आणि सेंद्रिय हर्बल उत्पादने विक्रीसाठी उपलब्ध आहेत.
यंदा ट्राइब्ज इंडिया कॅटलॉगमध्ये खास राखी विभाग तयार केला असून त्यात देशभरातील विविध आदिवासींनी हाताने बनविलेल्या राख्या, पूजेसाठी वापरले जाणारे धातूचे डबे आणि तोरण आदी सजावटीच्या वस्तू मिळू शकतात. या व्यतिरिक्त, ट्राइब्ज इंडिया मध्ये पुरुष आणि स्त्रिया दोघांसाठी रंगीबेरंगी कुर्ते, सलवार, वेगवेगळ्या प्रकारच्या वस्त्र शैलीतील जॅकेट्स, तसेच माहेश्वरी, चंदेरी, बाग, कंठा, भंडारा, तुसार, संभालपुरी आणि इकत इत्यादी प्रकारातील साड्या, कपडे ट्राइब्ज इंडिया दालनांमध्ये मध्ये तसेच संकेतस्थळावर उपलब्ध आहेत.
आदिवासींच्या विविध वस्तू आणि उत्पादनांच्या विकास आणि विपणना द्वारे आदिवासींचे जीवनमान उंचावून त्यांचे सबलीकरण करण्याच्या प्रयत्नांच्या अनुषंगाने ट्रायफेड ट्राइब्ज इंडिया आपल्या देशभरातील दालनांमधील विक्रीसाठी ठेवलेल्या विविधांगी व आकर्षक श्रेणीतील उत्पादनांची व्याप्ती वाढवत आहे.
देशातील 137 ट्राइब्ज इंडिया दालने आणि ई-कॉमर्स मंच  इथे ग्राहकांच्या विविध गरजा पूर्ण करणारी उत्पादने उपलब्ध करून देतात.
कठपुतळी सारख्या मुलांच्या खेळण्यांपासून ते पारंपरिक विणकामापर्यंत जसे की डोंग्रिया शाल आणि बोडो विणकाम असलेली उच्च प्रतीची आणि विविधांगी वस्त्रप्रावरणे आणि रेशमी वस्त्रे; धातू शिल्प ते बांबू उत्पादने; अशी कोणतीही आणि प्रत्येक प्रकारची भेटवस्तू इथे उपलब्ध आहे. सर्व भेटवस्तूसाठी सेंद्रिय, पुनर्चक्रीकरणीय, शाश्वत वेष्टन साहित्य वापरले जाते , ज्याची रचना सुप्रसिद्ध डिझायनर सुश्री रीना ढाका यांनी खास ट्राइब्ज इंडियासाठी केली आहे.
स्नेह आणि आधाराचे प्रतीक असणाऱ्या या रक्षाबंधन उत्सवाची तयारी करताना आपण भेटवस्तू निवडण्यासाठी आपल्या जवळच्या ट्राइब्ज इंडिया दुकानाला किंवा संकेतस्थळाला अवश्य भेट द्या.
सुक्ष्म, लघु आणि मध्यम उदयोग मंत्रालय
लघु उद्योगांना सहकार्य करण्यासाठी नवीन आर्थिक कर्ज देणार्या संस्थांचा सरकारकडून शोध सुरु- नितीन गडकरी
लघु उद्योगांना आर्थिक पाठबळाची मदत करण्यासाठी सरकार नवीन आर्थिक कर्ज देणार्या संस्थांचा शोध घेत आहे असे केंद्रीय सूक्ष्म, लघु आणि मध्यम उद्योग तसेच रस्ते वाहतूक आणि महामार्ग मंत्री नितीन गडकरी यांनी सांगितले. गडकरी म्हणाले की, सरकार एनबीएफसींना अर्थात बिगर बँकिंग वित्तीय कंपन्यांना बळकटी देण्याच्या दिशेने काम करीत आहे, ज्यामुळे आगामी काळात छोट्या व्यवसायांना सहज कर्ज मिळण्यास मदत होईल.
एमएसएमईवर कोविड- 19 चा परिणाम आणि त्यापुढील आव्हानांना सामोरे जाण्यासाठी घेतलेल्या उपाययोजनांविषयी ते कोलकाता चेंबर ऑफ कॉमर्सच्या सदस्यांसमवेत व्हिडिओ कॉन्फरन्सिंगच्या माध्यमातून बोलत होते.
सदस्यांना संबोधित करताना गडकरी यांनी पुन्हा सांगितले की सध्याचा काळ संकटांनी ग्रासलेला आहे कारण आम्ही कोविड -19 महामारी आणि त्यामुळे आलेल्या आर्थिक अस्थिरतेविरूद्ध संघर्ष करीत आहोत. त्यांनी सर्व संबंधितांना एकत्रितपणे काम करण्याची विनंती केली आणि या संकटावर विजय मिळविण्यासाठी उद्योगांनी यावेळी सकारात्मक दृष्टीकोन ठेवण्याचे आवाहन केले.
पीपीई  च्या वापरावर मंत्र्यांनी भर दिला तसेच वैयक्तिक जीवनात आणि कामाच्या ठिकाणी शारीरिक अंतराच्या नियमांचे पालन करण्याचा सल्ला त्यांनी दिला.
आत्मनिर्भर भारत अभियान या विशेष आर्थिक पॅकेजवरील अलीकडील घोषणेबाबत त्यांनी प्रतिनिधींना माहिती दिली आणि स्वतंत्ररित्या मुक्त स्वयंचलित कर्ज, कमी दरात निधी इत्यादी सूक्ष्म, लघु आणि मध्यम उद्योगांसाठी जाहीर करण्यात आलेल्या विविध समर्थन उपायांबाबत विस्तृत माहिती दिली. ते म्हणाले की, सध्याच्या आर्थिक आव्हानांना सामोरे जाण्यासाठी या सर्व उपायांद्वारे एमएसएमईला आवश्यक सहकार्य मिळेल.
मार्च 2020 पर्यंत 6 लाख एमएसएमईंची पुनर्रचना करण्यात आली असून डिसेंबर 2020 पर्यंत अतिरिक्त 25 लाखांचा समावेश करण्याचे मंत्रालयाचे लक्ष्य आहे अशी माहिती मंत्र्यांनी त्यांना दिली. ते पुढे म्हणाले की, निर्यातीत एमएसएमईचे सध्याचे योगदान 48%,आहे, जे 60% पर्यंत वाढविण्यात येऊ शकते. ते पुढे म्हणाले की, सध्या एमएसएमईच्या माध्यमातून 11 कोटी रोजगारनिर्मिती झाली असून आणखीन 5 कोटी रोजगारनिर्मिती केली जाईल.
केंद्रीय मंत्र्यांनी नमूद केले की निर्यात वाढीकडे विशेष लक्ष देणे ही काळाची गरज आहे. ते पुढे म्हणाले की, आर्थिकदृष्ट्या सक्षम होण्यासाठी उत्पादन, वाहतूक इत्यादीवरील आपला खर्च कमी करण्याची गरज आहे. मंत्री म्हणाले की, एमएसएमई मंत्रालय गेल्या तीन वर्षांच्या निर्यात व आयातीविषयी माहिती देण्यासाठी दोन पुस्तिकांवर काम करत आहे.
बैठकीदरम्यान विचारले गेलेले काही प्रश्न आणि त्यावर दिलेला सल्ला:-विलंब झालेल्या देयकाच्या बाबतीत -एमएसएमईला वेळेवर देयक मिळावे यासाठी अतिरिक्त प्रयत्न करणे आवश्यक आहे, एमएसएमईला मदत करण्यासाठी आणि त्यांना थकीत कर्जापासून वाचविण्यासाठी व्याजात 4% सूट द्यायला हवी, प्रस्तावित उपायांच्या अंमलबजावणीसाठी बँकांना कशाप्रकारे प्रोत्साहन देता येईल इत्यादी मुद्द्यांवर चर्चा झाली.
गडकरी यांनी प्रतिनिधींच्या प्रश्नांना उत्तरे दिली आणि सरकारकडून शक्य ती सर्व मदत करण्याची ग्वाही दिली.
M.Jaitly/V.Joshi/P.Kor